SHAMAN-sovellusprojektin 10. viikkopalaveri

Aika: Torstai 14.4.2005 klo 12.20 – 14.25

Paikka: Ag C223.1

Läsnä:

Marko Andersson, 1. sihteeri

Mika Rinkinen, puheenjohtaja

Matti Törmä

Timo Valonen, 2. sihteeri

Jukka-Pekka Santanen

Lassi Paavolainen

Matti Levänen

Tero Toivonen

Pöytäkirja

Kokouksen avaus

Kokouksen avasi puheenjohtajana toiminut Mika Rinkinen klo 12.20. Puheenjohtaja pyysi saada nauhoittaa kokouksen käsiteltyjen asioiden myöhäisempää tarkistamista varten. Läsnäolijat hyväksyivät nauhoituksen.

Esityslistan hyväksyminen

Esityslistaan ei esitetty muutoksia.

Päätökset:

Esityslista hyväksyttiin sellaisenaan.

Edellisen viikkopalaverin pöytäkirjan tarkastelu

Jukka-Pekka Santanen huomautti edellisen viikkopalaverin pöytäkirjan kohtaan 6.1.2 lisättävän tehdyn päätöksen Pending-taulun lisäyksestä ja maininnan tietokannan attribuuttien nimien vaatimista korjauksista.

Päätökset:

Edellisen palaverin pöytäkirja hyväksytään em. korjauksin.

Projektipäällikön tilannekatsaus

Ajankäyttöraporttien tarkastelu

Matti Levänen tiedusteli projektiryhmältä projektin etenemistä verrattuna alkuperäiseen kaavailtuun aikatauluun. Marko Andersson vastasi projektin olevan 1-1,5 viikkoa suunnitelmaa jäljessä. Tero Toivonen kysyi projektiryhmältä, onko etukäteen kaavailtu 400 tunnin kokonaistuntimäärä saavutettavissa ennen projektin päättymistä. Jukka-Pekka Santanen arveli, että ylläpitäjien käyttöliittymien toteutuksessa voi loppua aika kesken käyttöliittymältä vaadittavien useiden toimintojen vuoksi.

Projektin tila

Projektipäällikkö Marko Andersson kertoi projektin etenemisestä. Vaatimusmäärittelystä on lähetetty postilistalle korjattu versio. Sovellussuunnitelman kirjoitusta ja luokkarakenteen suunnittelua on jatkettu. Käyttöliittymän suunnittelu ja ensimmäisten moduulien koodaus on aloitettu.

Vaatimusmäärittelyn tarkastelu

Vaatimusmäärittelyä tarkasteltiin Mika Rinkisen johdolla. Matti Levänen huomautti, ettei järjestelmässä keskeisessä asemassa olevista resursseista puhuta vaatimusmäärittelyssä ja ettei tietoturvaa ole käsitelty lainkaan.

Jukka-Pekka Santanen huomautti, ettei tilasiirtymistä ole yhtään käyttötapausta. Samoin Santanen mainitsi, että tällä hetkellä tiedossa olevat tilasiirtymät voisi mainita vaatimusmäärittelyssä. Santanen totesi myös, että joitain vaatimuksia on liikaa niputettu yhteen.

Tero Toivonen mainitsi, että vaatimukseksi riittää järjestelmän suorittaminen Linux-ympäristössä, Windows-ympäristö voidaan jättää vaatimuksista pois. Ylläpitäjien käyttöliittymät on toimittava standardiselaimilla. Toivonen lisäsi myös, että mitään salasanoja ei tule säilöä tietokantaan selväkielisenä ja vaatimus automaattisesta sähköpostin lähettämisestä käyttäjälle voidaan jättää pois.

Todettiin myös, että salasana.jyu.fi -palvelun käyttötapauksissa ei puhuta sisäänkirjautumisrutiineista. Myöskin lokin käsittely ja kuvaus siitä, miten kohdejärjestelmiin vietävien tietojen päivitys hoidetaan, puuttuvat. Samoin keskusteltiin järjestelmään luotavista ryhmistä. Toivonen ehdotti, ettei Korppi saisi luoda omia ryhmiä, vaan Korppia varten olisi valmiiksi luotuja ryhmiä, joihin Korppi saisi liittää käyttäjätunnuksia. Hierarchy-taulun sisältöä eli ryhmähierarkiaa saisi muokata ainoastaan ylläpitäjän käyttöliittymästä.

Pohdintaa järjestelmän suunnittelua koskien

Tietokannan rakenne

Mika Rinkinen jakoi tietokannan rakennetta kuvaavan ER-kaavion ja relaatiokuvan. Keskusteltiin tietokannan rakenteesta. Todettiin, että Publicity-taulu olisi parempi liittää PersonParameter- kuin PersonParameterType-tauluun. Pending- ja System-taulujen väliin todettiin olevan hyödyllistä lisätä suhde, tällöin saadaan tallennettua tieto siitä, mihin kohdejärjestelmiiin muutettuja tietoja ei ole vielä päivitetty. Samoin History-tauluun lisätään attribuutti “TimeOfPendingCleared”, mihin tallennetaan ajankohta hetkestä jolloin Pending-taulun rivi on poistettu. Jukka-Pekka Santanen huomautti ER-kaaviossa olevista puutteista, kuten puuttuvasta suhteesta History- ja Membership -taulujen välillä.

Oliosuunnitelma

Keskusteltiin sähköpostilistalle aiemmin lähetetystä oliosuunnitelmasta sekä järjestelmässä toteutettavasta luokkarakenteesta. Todettiin luokkarakenteen vaativan vielä pohdintaa. Sovittiin, että projektiryhmä lähettää vastaa Tero Toivosen aiemmin lähettämään oliosuunnitelmaa käsitelleeseen sähköpostiin.

Muut esille tulleet asiat

Keskusteltiin ylläpitäjien käyttöliittymistä, jolloin Matti Levänen mainitsi, ettei oikeuksia lisättäessä tai poistettaessa palvelupisteen / yliopiston tiedekuntien käyttöliittymässä tarvitsi näkyä tietoa ryhmistä. Tero Toivonen kommentoi sanoen, että ryhmien näkyminen voi olla hyväkin asia, totutellen käyttöliittymän käyttäjiä myöhemmin käyttöön tuleviin ryhmäkäsitteisiin. Samalla Matti Levänen kehoitti projektiryhmää tulemaan kuulemaan ATK-keskuksen palvelupisteen työntekijöiltä palautetta nykyisestä AMAN-järjestelmän käyttöliittymästä.

Sovitaan seuraavan palaverin aika ja paikka

Seuraava viikkopalaveri pidetään torstaina 21.4, klo 12.15 projektitilassa Ag C223.1.

Kokouksen päättäminen

Puheenjohtaja päätti kokouksen klo 14.25

Palaverissa jaettu materiaali

- Mika Rinkinen jakoi osallistujille tietokannan rakennetta koskevan ER-kaavion ja relaatiokuvan.

Tehtävät

Projektiryhmä lähettää vastauksen Tero Toivosen lähettämään sähköpostiin.

Projektiryhmä tutustuu AMAN-järjestelmän käyttöliittymään ja vierailee ATK-keskuksen palvelupisteessä kuulemassa kommentteja nykyisestä käyttöliittymästä.

Jyväskylän yliopisto Tietotekniikan laitos SHAMAN-projekti	15.04.2005

4/4

SHAMAN-sovellusprojektin 10. viikkopalaveri

tevaultti

1995-11-21T17:41:00